
               							
            REPUBLIKA HRVATSKA
VUKOVARSKO-SRIJEMSKA ŽUPANIJA
                    OPĆINA LOVAS
              OPĆINSKI NAČELNIK
KLASA: 602-01/26-02/1
				         	URBROJ: 2196-17-02-26-1
U Lovasu, 10. rujna 2026.
Na temelju članka 49. Statuta Općine Lovas („Službeni vjesnik” Vukovarsko-srijemske županije broj: 04/21, 08/25 i 14/25) i članka 13. Mjere 10. Programa demografskih i pronatalitetnih mjera na području Općine Lovas za 2026. godinu („Službeni vjesnik“ Vukovarsko-srijemske županije broj 27/25) općinska načelnica dana, 10. rujna 2026. godine raspisuje 

JAVNI POZIV
za sufinanciranje troškova smještaja učenika srednjih škola i redovitih studenata koji imaju prebivalište na području Općine Lovas, u učeničkim i studentskim domovima

I. PREDMET JAVNOG POZIVA
Raspisuje se Javni poziv za dodjelu sufinanciranja troškova smještaja učenika srednjih škola i redovitih studenata koji imaju prebivalište na području Općine Lovas u učeničkim i studentskim domovima prema Mjeri 10. Programa demografskih i pronatalitetnih mjera Općine Lovas za 2026. godinu.  

II. PRIHVATLJIVI KORISNICI
Prihvatljivi korisnici sufinanciranja iz točke I. Javnog poziva su učenici srednjih škola i redoviti studenti– državljani Republike Hrvatske, s prebivalištem na području Općine Lovas.


Prihvatljivi troškovi:
Prihvatljivi troškovi koji se sufinanciraju su:
· trošak smještaja u učeničkom i studentskim domovima.
Iznos sufinanciranja:
a) Općina Lovas sufinancirat će 50% iznosa troškova smještaja učenika srednjih škola koji imaju prebivalište na području Općine Lovas, u učeničkim domovima za školsku godinu 2026./2027. od rujna 2026. do lipnja 2027. godine.
b) Općina Lovas sufinancirat će 50% iznosa troškova smještaja redovitih studenata koji imaju prebivalište na području Općine Lovas (koji ne primaju stipendiju Općine Lovas za akademsku godinu 2026./2027.) u studentskim domovima za akademsku godinu 2026./2027. od mjeseca  listopada 2026. do lipnja 2027. godine.

III. NAČIN PODNOŠENJA ZAHTJEVA
Uz obrazac zahtjeva podnositelj zahtjeva prilaže sljedeću dokumentaciju:
· preslika ugovora s učeničkim/studentskim domom
· uvjerenje o prebivalištu učenika/studenta (ne starije od 6 mjeseci) ili preslik osobne iskaznice učenika/studenta
· preslika osobne iskaznice podnositelja zahtjeva
· potvrda o upisu u srednju školu/akademsku za godinu u kojoj se podnosi zahtjev.
Popunjeni zahtjev uz potrebnu dokumentaciju dostavlja se na adresu: Općina Lovas, Ante Starčevića 5, 32 237 Lovas uz naznaku „Prijava na Javni poziv za sufinanciranje troškova smještaja učenika srednjih škola i redovitih studenata koji imaju prebivalište na području Općine Lovas, u učeničkim ili studentskim domovima” ili osobno u prostorije Općine Lovas.
Rok za dostavu zahtjeva je 30. rujna 2026. godine.


Općinska načelnica
									Lea Vidić, mag.cult.

